danish-foundation-models/faroese-dynaword huggingface dataset:
Brugda
Brugda (latín Cetorhinus maximus) er størsti fiskur í føroyskum sjógvi og heimsins næststørsti fiskur. Brugda er vanliga um 6-10 metrar til longdar. Hon verður tó í mesta lagi 12 m, møguliga 15 m. Brugda er grábrún og svørt á bakinum, ljósari undir búkinum. Hon hevur ljósar blettir undir øsinum og undir búkinum. Brugda er bæði botnfiskur og uppsjóvarfiskur. Hon er úr vatnskorpuni niður á 600 metra dýpi. Hon er tjúkkast um miðjuna, smalkar báðar vegir. Hon er trivalig í útsjónd. Brugda hevur tvær ryggfjaðrar, tann fremra er tríhyrnt og stór, hin aftara er lítil. Gotfjøðurin er til støddar sum aftara ryggfjøður og situr undir henni, heldur aftari. Hesar tríggjar fjarðarnar eru spískar aftureftir. Brugda hevur fimm stórar táknarivur ovast av nakkanum og heilt inn undir øsið. Kjalir eru báðumegin á klingruni. Hon hevur stóran kjaft og smáar tenn. Brugdan livir av at síla æti.

Vaksin brugda kennist kanska best á støddini. Tær longu táknarivurnar eru góð ábending um brugdu. Sæst ofta í vatnskorpuni um summarið, og tá sæst, umframt ryggfjøðurina, ofta eisini ovari stertaendi stinga upp úr sjónum. Brugda hevur stóra livur við nógvum lýsi. Hon hevur tí verið rættiliga nógv veidd. Hon kemur onkuntíð í trol og gørn og ger tá skaða á seg sjálva og á reiðskapin.

Brugda er úr Barentshavinum fram við strondum Vesturevropa til Suðurevropa og inn í Miðjarðarhavið. Undir Íslandi til Bretsku Oyggjarnar. Sæst onkuntíð við Grønland. Er eisini við eysturstrond Norðuramerika og við Vesturafrika, Suðurafrika og í Kyrrahavinum. Vanlig undir Føroyum, bæði inni við land og á víðum havi.
Eysturstrondin í USA
Eysturstrondin í USA liggur í Norðuramerika út ímóti Atlantshavinum.

Teir lutstatir, ið liggja fram við Atlantshavi, eru Maine, New Hampshire, Massachusetts, Rhode Island, Connecticut, New York, New Jersey, Delaware, Maryland, Virginia, North Carolina, South Carolina, Georgia og Florida.
Dansitónleikur
Dansitónleikur er tónleikur ið fyrst og fremst er gjørdur at dansa til. Tónleikurin er ofta javnur í rytmuni við týðiligum taktsløgum fyri at gera tað lættari fyri tey ið dansa at halda taktina.


 * Dansibandstónleikur er eitt slag at popptónleiki, ið passar væl til pardans. Hesin tónleikur er mest vanligur í Norðurlondum, og orðið dansebandsmusik/dansbandsmusik bleiv vanligt umleið 1970.
 * Disco - dansitónleikur við uppruna úr 1970-árunum, mentist úr funktónleikinum.
 * Dance - fyri tað mesta elektroniskur dansitónleikur, ið hevur sín uppruna í 1980- og 1990-árunum, ið kann býtast sundur í ótetljandi undirbólkar.
 * Fólkatónleikur - brúkstónleikur hjá "fólkinum". Eisini hátíðartónleikur til brúdleyp, stevnur vm.
 * Latínamerikanskur dansur er eitt víttfevnandi hugtak, ið fevnir um eitt nú Salsa og Reggaetónleik.
 * Industrial, serliga undirbólkarnir Body og Electroindustri, er harður rytmiskur tóldrivin tónleikur.
 * Valstónleikur
Tað kontinentala USA
Tað kontinentala USA er eitt felags heiti fyri teir 48 samanhangandi lutstatirnir í USA, ið liggja millum Kanada í norðri og Meksiko í suðri. Hetta fevnir um allir lutstatir í USA uttan Alaska og Hawaii. Hjálond so sum Guam og Puerto Rico eru heldur ikki partar í tí kontinentala USA

Tað kontinentala USA hevur eina vídd á 8.080.464,3 km² og fólkatalið var 306.675.006 í 2010 (fólkateljing), ið svarar til 83,65 % av øllum USA og 99,33 % av samlaða íbúgvaratalinum.
Aquidneck Island
Aquidneck Island er størsta oyggj í Rhode Island.
Northwest Territories
Northwest Territories (stytt: NWT) er eitt kanadiskt meginøki, sum liggur í útnyrðingsparti og norðara parti av Kanada. Í 2016 búðu her 41.786 fólk. Høvuðsstaður og størsti býur er Yellowknife.

Í suðri hevur Northwest Territories mark við British Columbia, Saskatchewan og Alberta, í vestri við Yukon og í eystri við Nunavut. Víddin av meginøkinum er 1.346.106 ferkilometrar (1.183.085 ferkilometrar landøki og 163.021 ferkilometrar vøtn).

Meginøkið varð sett á stovn í 1870, tá kanadiska stjórnin keypti Rupert's Land. Í 1999 gjørdist eystari partur av NWT sjálvstøðugt meginøki undir heitinum Nunavut.

Síðan 1990 hevur meginøkið NWT 11 almenn mál:
 * 3 Inuit-mál (Inuinnaqtun, Inuvialuktun og Inuktitut)
 * 5 Dene-mál/atapaskisk mál (Chipewyan, Gwich’in, North Slavey, South Slavey og Tłı̨chǫ)
 * 1 algonkinskt mál (Cree/Nēhiyawēwin)
 * og tey bæði almennu málini í Kanada, enskt og franskt.

Í 2016 høvdu næstan 77 prosent av fólkinum í NWT enskt sum móðurmál, gott 11 prosent eitt mál av upprunafólkunum, gott 7 prosent eitt ikki-alment mál og næstan 3 prosent franskt.


 * Heimasíða, gov.nt.ca
Saskatchewan
Saskatchewan er ein er landslutur í Kanada. Í suðri hevur Saskatchewan mark við Montana og Norðurdakota í USA, í vestri við Alberta, í norðri við Northwest Territories, og í eystri við Manitoba.
Conanicut Island
Conanicut Island er triðstørsta oyggin í Rhode Island í vídd. Jamestown er størsti býur og handilsmiðdepil. Uml. 5.600 fólk búgva á Conanicut Island og oyggin er 24,46 km2 til støddar tvs. á leið sama stødd sum Svínoyggin, sum er góðar 27,4 km2.
Hindustani
Hindustani (/ /;हिन्दुस्तानी, ہندوستانی), eisini kent sum hindi-urdu, er eitt lingvistiskt hugtak ið sipar til fleiri mál ið eru nær í ætt við hvørt annað í norður- mið og útnyrðingspartinum av tí indiska hálvmeginlandinum. Tað fevnir um tvær skrivligar standardiseringar í máløkinum, urdu og hindi, men eisini um fleiri málføri uttan skrivliga siðvenju.

Tær báðar standardiseringarnar hava nærum eins mállæru, og er eisini felags um eitt grundleggjandi orðatilfeingi. Tá Bretska India varð býtt sundur í 1947 vórðu orðini hindustani og urdu nýtt við nærum somu merking.
Zacharias Heinesen
Zacharias Karl Ulrik Heinesen (betri kendur sum Zacharias Heinesen, føddur 19. juni 1936 í Tórshavn) er ein føroyskur listamálari. Hann er sonur rithøvundan og listamannin William Heinesen.

Hann varð útbúgvin á Myndistaskólinn í Reykjavík í 1958, Ísland og á Kunstakademiet í Keypmannahavn í 1963. Síðan hevur hann búð í Havn.

Zacharias Heinesen hevur myndprýtt eina røð av føroyskum peningaseðlum við akvarelmálningum, ið prýða baksíðuna á seðlunum.


 * 50 krónur: Sumba, Suðuroy, 2001
 * 100 krónur: Klaksvík, 2003
 * 200 krónur: Tindhólmur, 2004
 * 500 krónur: Hvannasund, Viðoy, 2004
 * 1.000-krónur: Sandoy, 2005


 * Galleri Gl. Strand, Kbh. 1971, 1973, 1977;
 * Listasavn Føroya 1973, 1975, 1993;
 * I'Union de Banques à Paris 1986;
 * Gal. Sct. Gertrud, Kbh. 1986, 1990, 1993;
 * Gal. List, Tórshavn 1989-91;
 * Mikkelberg, Sydslesvig 1992;
 * Horsens Bibl. 1992;
 * Gal. Borg, Reykjavík 1993;
 * 70-ára føðingardagsframsýning, Galleri Åhuset, Køge 2006;
 * Norðuratlantsbryggjan, Kbh., 2007.
Great Basin Desert
Great Basin Desert er størsta oyðimørkin í Norðuramerika. Stórir partar í Nevada eru Great Basin. Her veksur næstan einki. Veðurlagið er sera heitt, tí har sær sólin hvønn einasta dag frá morgni til myrkurs frá skýleysum himli.
Kyoto Universitet
Kyoto Universitetið (京都大学), ella Kyodai (京大) er tjóðaruniversitetið í Japan. Tað liggur í Kyoto, Japan. Tað er næstelsti lærdi háskúli í Japan, eitt av hægst mettu universitetunum í Asia og eitt av Sjey Statsuniversitetum í Japan.


 * Hideki Yukawa – Fekk Nobelvirðislønina í alisfrøði
 * Shinichiro Tomonaga – Fekk Nobelvirðislønina í alisfrøði
 * Kenichi Fukui – Fekk Nobelvirðislønina í evnafrøði
 * Susumu Tonegawa – Fekk Nobelvirðislønina í medisini
 * Ryoji Noyori – Fekk Nobelvirðislønina í evnafrøði
 * Shinya Yamanaka – Fekk Nobelvirðislønina í medisini
 * Osachi Hamaguchi – fyrrverandi forsætisráðharri í Japan
 * Kijuro Shidehara – fyrrverandi forsætisráðharri í Japan
 * Tetsu Katayama – fyrrverandi forsætisráðharri í Japan
 * Fumimaro Konoe – fyrrverandi forsætisráðharri í Japan
 * Hayato Ikeda – fyrrverandi forsætisráðharri í Japan
 * Lee Teng-hui – fyrrverandi forseti í Teivan
Prudence Island
Prudence Island er við sínum umleið 14,4 km2 fjórðstørsta oyggj í Rhode Island, og her búgva umleið 90 fólk.
Lambda
Lambda, Λ λ, er tann 11. bókstavurin í tí grikska alfabetinum.
Gärsnäs
Gärsnäs er ein bygd í Simrishamns kommunu í Svøríki við 1000 íbúgvum í 2010.
Borrby
Borrby er ein bygd í Simrishamns kommunu í Svøríki við 930 íbúgvum í 2010.
Fi
Fi, Φ φ, er tann 21. bókstavurin í tí grikska alfabetinum.
Hammenhög
Hammenhög er ein bygd í Simrishamns kommunu í Svøríki við 908 íbúgvum í 2010.
Svarte
Svarte er ein bygd í Ystads kommunu í Svøríki. Fólkatalið var 902 í 2010.
Köpingebro
Köpingebro er ein bygd í Ystads kommunu í Svøríki við 1134 íbúgvum í 2010.
Texas Panhandle
Texas Panhandle er norðasti partur av Texas í USA.
Florida Panhandle
Florida Panhandle er vestasti partur av Florida í USA.
Mount Rushmore
Mount Rushmore er eitt fjall, ið liggur í Suður Dakota, har fýra forsetar eru høgdir inn. Farið varð undir at skera í fjallið í 1923. Tað var meiningin, at hvør forseti skuldi vera avmyndaður frá høvur og niður til miðjuna, men fíggjarætlanin helt ikki, og tí mátti arbeiðið lagast eftir umstøðunum og bleiv liðugt í 1941.
Hokkaido
Hokkaidō (北海道), fyrr kend sum Ezo, Yezo, Yeso, ella Yesso, er næststørsta oyggin í Japan; Oyggin er eisini tað størsta og norðasta av teimum 47 prefektoratunum í Japan. Tsugaru Strætið skilur Hokkaido frá oynni Honshu, hóast tær báðar oyggjarnar eru bundnar saman við undisjóvartunli við jarnbreytarbana Seikan Tunnilin. Størsti býurin á Hokkaido er høvuðsstaðurin, Sapporo.
Ontario
Ontario er ein landslutur í Kanada.
Manitoba
Manitoba er ein landslutur í Kanada.
Nova Scotia
Nova Scotia (latínskt fyri Nýskotland) er ein landslutur í eystara parti av Kanada. Í 2011 búðu her uml. 922.000 fólk.
New Brunswick
New Brunswick er ein landslutur í eystara parti av Kanada.

Høvuðsstaðurin av landslutinum eitur Fredericton. Til 2016 var Saint John størsti býur. Síðan er tað Moncton.


 * Heimasíðan hjá landslutinum, newbrunswick.ca
 * New Brunswick, wikivoyage.org (á enskum)
British Columbia
British Columbia er ein landslutur í Kanada. Havnabýurin Vancouver í Bretska Kolumbia hevur stóran týdning fyri Kanada. Hesin nútímans stórbýur er umgyrdur av fjøllum og liggur væl fyri við Kyrrahav.

Høvuðsstaðurin í landslutinum eitur Victoria. Hann liggur uml. 100 km sunnan fyri Vancouver í landsynningshorninum á oynni Vancouver Island, beint við markið til stakríkið Washington í USA. Amerikanski stórbýur Seattle er uml. 100 km í ein landsynning úr Victoria.


 * heimasíða, www2.gov.bc.ca
 * British Columbia, wikivoyage.org (á enskum)
Prince Edwardsoy
Prince Edwardsoy er ein landslutur í Kanada. Høvuðsstaðurin í landslutinum eitur Charlottetown.


 * Almenna heimasíða, princeedwardisland.ca
 * Prince Edward Island, wikivoyage.org (á enskum)
Peteroy
Peteroy (alment norskt heiti: Peter I Øy ella Peter 1.s øy ) er ein lítil oyggj uttan fyri Antarktis. Oyggin hoyrir til Norra. Landaøki er 156 ferkilometrar. Sjálvt ein stillan dag rennur kaldur vindur niður frá teimum hægri liggjandi umráðunum í Antarktis og sópar alt burtur út fyri ískantinum við Bellingshausenhavinum. Og miðaltemperatururin liggur undir null alt árið.

Gosfjallið Lars Christensentoppen, við 1,640 metrum til hæddar, liggur í norðara parti á oynni og tað er eisini hægsta fjallið. Lars Christensentoppen er eitt dyngjugosfjall. Dyngjugosfjøll verða til, tá lættflótandi grótbræðingar floyma úr gos­ opum. Slíkar gosbræðingar renna langt, áðrenn tær storkna, og tí eru hesi gosfjøllini lág. Øskutilfarið er lítið ella einki. Oyggin er 19 km long og 11 km breið.

Hóast tað er kalt, er havið kring Peteroynna ríkt og føðir pingvinir, kópar og fugl, sum halda til á oynni.




 * Kongsríki Noreg
Tromsø
Tromsø er ein býur og kommunua í Troms fylki í Noregi. Býurin liggur á eini oyggj við sama navni í Norðurnorra. Tromsø kommuna er dupult so stór sum Føroyar, og fólkatalið liggur um 60.000. Tromsø er størsti býurin í Norðurlondum, sum liggur norðan fyri Pólkringin. Tromsø liggur júst norðanfyri pólarmarkið á 63 breiddarstigum. Tromsø hýstir nógvum feløgum og stovnum, sum gera seg galdandi í altjóða Arktis-politikki og umsiting í norðurlendskum og arktiskum viðurskiftum, og nevnast kunnu Arktiska Ráðið og NAMMCO. Her er stórur lærdur háskúli við fleiri túsund lesandi. Allar útbúgvingarnar eru savnaðar á einum stað. Ein partur av lærda háskúlanum er fiskivinnuskúlin, har tað eru nøkur hundrað lesandi.
Long Island
Long Island er størsta oyggj í amerikanska stakríkinum New York.

Oyggin er 190 kilometrar til longdar og millum 20 og 32 kilometrar breið. Samlaða víddin av oynni er 3566 ferkilometrar.

Í vestara parti av oynni eru tveir býarpartar (boroughs) hjá New York City, Brooklyn og Queens (Kings County og Queens County).

Miðparturin og eystari partur av oynni (Nassau County og Suffolk County) eru ikki partur av New York City.


 * Long Island á kortinum: osm
 * Long Island, wikivoyage (á enskum)


 * Søgan hjá oynni: Long Island: its early days and development., Eugene L. Armbruster (enskt)
Padre Island
Padre Island er størsta og longsta oyggin í stakríkinum Texas í USA. Oyggin liggur sum ein verjugarður fyri fastlandi innanfyri. Padre Island er heimsins longsta stongsilsoyggj (barrier island).
Union Jack
Union Jack ella Union Flag, er ríkisflagg Stóra Bretlands.
Aurskog-Høland kommuna
Aurskog-Høland kommuna er ein kommuna í Akershus fylki í Noregi.


 * Aursmoen
 * Bjørkelangen
 * Fosser
 * Hemnes
 * Løken
 * Momoen
51. stakríki í USA
Tingið (Kongressin) skal taka støðu til øll uppskotini um eitt nýggjur stakríki skal innlimast í Sameindu Statunum. Seinast talið á statum í USA varð víðkað var í 1959, tá Hawaii og Alaska komu afturat. Ein roynd varð tó gjørd at gera Washington DC til ein stat í 2020, men málið fekk ein enda í Senatinum.



Puerto Riko í Karibia fekk heimastýrið 17. januar í 1917. Puerto Riko segði nei til loysing frá USA 6. november í 2012; 61,16 prosent av teimum, ið greiddu atkvøðu, valdu sjálvstøðugur lutstati í USA fram um fult sjálvstýri.



USA hevur ræðið á bæði Guam og Norðaru Marianaoyggjum í Mikronesia. Tað verður arbeitt við og tosa um, um Guam skal vera ein sjálvstøðug statur í USA saman við Norðaru Marianaoyggjum.

Hendan oyggin í Polynesia er í roynd og veru stakríki í USA.

Høvuðsstaðurin District of Columbia er eitt samveldisøki, og tey ið búgva har hava - mótsett íbúgvunum í teimum 50 lutstatunum – onki umboð við atkvøðurætti í Kongressuni. So tey stríðast fyri at fáa rættindi sum stakríki, uttan at hetta hevur eydnast higartil.

Hósdagin 22. apríl 2021 atkvøddi ein meiriluti í amerikanska Umboðsmannatinginum fyri at gera District of Columbia til stat nummar 51 í USA. 216 atkvøður vóru fyri, og 208 vóru ímóti. Verður Washington DC ein statur, skal hann hava tvey sæti í Senatinum, sum í dag hevur 100 sessir.


 * Ytru Smá-Útoyggjarnar hjá USA
Skid Row
Skid Row er eitt slumkvarter í Los Angeles, ið liggur mitt í miðbýnum Downtown tætt við bæði Los Angeles City Hall og Walt Disney Concert Hall. 6000 heimleys eru í Skid Row; hetta er tað hægsta talið í USA.
Napa Valley
Napa Valley er eitt av kendastu vínøkjunum í California og sum á hvørjum ári verður vitjað av fleiri tíggjutúsund ferðafólkum.
Delhi
Delhi (, Dilli), alment navn National Capital Territory of Delhi, er høvuðsstaðarøkið í India. Undir Bretska Raj, var Delhi partur av Punjab landslutinum og er framvegis knýttur at Punjab-regiónini og Doab bæði søguliga og mentanarliga. Fólkatalið í býnum er umleið 16.3 milliónir, ið ger hann til næststørsta býin í India og fjórðstørsta stórbýarøki í heiminum.

Hitalagið í Delhi liggur vanliga frá 5 til 40 °C. Tað lægsta, ið nakrantíð er mált í Delhi, er -6,7 °C, og tað hægsta, ið nakrantíð er mált, er 45,3 °C. Árligi meðalhitin liggur um 25 °C; mánaðarligi meðalhitin skiftir frá 13 til 32 °C. Hægsti hitin, ið varð máldur í juli, var 45 °C í 1931. Meðalnøgdin fyri avfall um árið í Delhi er umleið 714 mm, har tað mesta kemur niður undir monsuninum í juli og august.

Delhi er tann mest dálkaði býurin í heiminum, og sambært einari meting, so er dálking hvørt ár orsøk til at 10.500 fólk doyggja í Dehli. Í 2013-14, øktist støði á smáum dálkandi partiklum (PM) í luftini í Delhi við umleið 44%, serliga orsakað av CO2-útlát frá akførum og ídnaðinum, bygningsídnaði og av at brenn markir í økjum kring býin.



Indira Gandhi International Airport, ið liggur í útsynningspartinum av Delhi, er høvuðs ferðasambandið bæði viðvíkjandi innanríkis og uttanríkis ferðing úr og til Dehli. Í 2012-13 var flogvøllurin nýttur av yvir 35 milliónum ferðafólkum, ið ger hann til tann flogvøllin í Asia, har flest fólk ferðast. Terminal 3, ið kostaði 1,4 USdollarar at byggja millum 2007 og 2010, tænir 37 milliónum ferðafólkum afturat hvørt ár.
Anna von Hausswolff
Anna Michaela Ebba Electra von Hausswolff  (fødd 6. september 1986 í Göteborg) er ein svensk songkvinna og sangskrivari.




 * 2010 – Singing From the Grave
 * 2013 – Ceremony
 * 2015 – The Miraculous
 * 2018 – Dead Magic
 * 2020 – All Thoughts Fly


 * 2010 – Track of Time
 * 2014 – Källan (Prototype)
 * 2016 – Källan (Betatype)


 * Heimasíða
 * MySpace
Anja Andersen
Anja Andersen (fødd 15. februar 1969 í Odense, Danmark) er ein fyrrverandi hondbóltsleikari og hondbóltsvenjari, ið varð útnevnd sum heimsins besti hondbóltsleikari í 2012 og var tann fyrsti danin, ið fekk henda heiður. Hon var virkin sum hondbóltsleikari til 1999, og spældi 133 landsdystir fyri Danmark og skoraði 726 mál. Hon spældi hondbólt fyri fleiri donsk feløg og norska felagið Bækkelaget og týska felagið TuS Walle Bremen. Anja var við til at vinna gull fyri danska kvinnuhondbóltslandsliðið á Summar-OL 1996, HM gull í 1997, HM silvur í 1993 og HM bronsu í 1995, og EM gull í 1994 og 1996. Anja er kend sum ein sera góður hondbóltsleikari, men var eisini kend fyri sítt sinnalag, tí hon ofta østi seg upp undir dystum, og tað førdi til nógv reyð kort.

Orsakað av einum hjartafeili gavst hon at spæla hondbólt í 1999. Anja er dóttir Keld og Vivi Andersen ið bæði eru fyrrverandi hondbóltsleikarar.


 * 1994 - Vald til heimsins næstbesta hondbóltsleikara
 * 1997 - Útnevnd sum heimsins besti hondbóltsleikari
 * 2007 - Upptikin í donsku Hall of Fame
 * 2009 - Fekk Mathildeprisen fyri at hava mótprógva vanligu fatanina, um at venjarar av elituítróttarfólkum altíð eru menn.
Mikkel Hansen
Mikkel Hansen (føddur 22. oktober 1987) er ein danskur hondbóltsleikari, ið í løtuni spælir fyri PSG Handball. Hann varð valdur til Heimsins besta hondbóltsleikara av IHF (International Handball Federation) í 2011. Hann hevur fyrr spælt fyri danska hondbóltsfelagið GOG, har hann vann danska meistaraheitið í 2007. Hann gjørdist partur av FC Barcelona í juni 2008. Hin 2. juni 2010 flutti hann aftur til Danmarkar fyri at spæla fyri AG København, eftir at hava spælt hondbólt í 2 ár í Spania.

Mikkel Hansen gjørdist evropameistari í hondbólti við danska landsliðnum, tá ið teir vunnu EM í hondbólti 2012 í Serbia. Hann varð eisini valdur á All-Star lið í kappingini sum besti vinstibakkur. Í 2011 var hann partur av dansia landsliðinum, ið vann silvur á HM í hondbólti 2011 í Svøríki. Hann gjørdist toppskorari í kappingini.

Pápi hansara, Flemming Hansen, spældi eisini á danska hondbóltslandsliðnum, har hann spældi 120 landsdystir og skoraði 240 mál og luttók í Summar-OL 1984.
Heðin á Lakjuni
Heðin á Lakjuni (føddur 19. februar 1978 í Klaksvík) er ein fyrrverandi føroyskur fótbóltsleikari, ið spældi sum verjuleikari og vongur fyri fýra føroysk feløg, fyrst og til seinast fyri KÍ. Hann byrjaði sína fótbóltslívsleið í KÍ, og hevur síðan skift ímillum B36, HB, og NSÍ Runavík og so aftur KÍ. Hann hevur vunnið føroyska meistaraheitið í fótbólti 3 ferðir og Løgmanssteypið fýra ferðir. Síðan apríl 2015 hevur hann átt metið fyri flest leiktir dystir í ovastu føroysku fótbóltsdeildini hjá monnum, hann spældi 417 dystir í bestu deildini og skoraði 100 mál. Hann hevur spælt 16 dystir á føroyska landsliðnum og skoraði 1 landsliðsmál.

Sjálvt um hann fekk landsliðsboð frá Allan Simonsen í 1997, so fekk Heðin á Lakjuni ikki sín debut fyri føroyska fótbóltslandsliðið fyrr en í mars 1999 í einum 0-0 vinadysti móti Andorra. Hann spældi sín fyrsta kappingarlandsdyst nærum hálvt ár seinni, tá ið hann varð skiftur inn fyri Henning Jarnskor í einum EM kvalifikatiónsdysti móti Litava. Hann skoraði sítt fyrsta og einasta landsliðsmál í einum vinadysti móti Kasakstan í 2003, eftir eina avlevering frá Hjalgrím Elttør.


 * Mál og úrslit hjá Føroyum' vísast fyrst.
Forna Grikkaland
Forna Grikkaland var ein mentan, ið hoyrdi til eitt tíðarskeið í griksku søguni, ið byrjaði í arkaiskari tíð í 8. øld f.Kr.. Forna Grikkaland hevur eina 1000-ára søgu og verður av mongum mett at vera vøggan hjá vesturlendsku mentanini. Fornu grikkarnir stóðu ímóti hertøkuroyndum og yvirlivdu at vera hersettir av rómverjum, men seinni gjørdust teir partur av Byzantinska ríkinum. Grikska mentanin hevði stóra ávirkan á Rómverjaríkið og breiddi seg harvið til restina av Evropa.

Í forna Grikkalandi hendi gjøgnumbrot við nýtslu av myntum innan handil. Tann athenska "ugglumyntin" ráddi yvir miðalhavshandlinum í 400-300-talinum f.Kr. Ugglan var heilagi fuglurin hjá vísdómsgudinnuni Athenu.

Olympisku leikirnir, fyri at nevna eitt dømi, byrjaðu í tí grikska mentanararvinum. Renessansan (Endurburðartíðin) var ein roynd at endurvekja arvin eftir Rómverjaríkið og Forna Grikkaland. Fyrstu Olympisku Leikirnir vórðu hildnir 776 f.kr.
Tok
Eitt tok (á donskum tog, á týskum Zug) er eitt flutningsfar ið koyrur eftir skinnarum á einari jarnbreyt. Vognarnir kunnu verða hálaðir av einum lokomotivi (fyrr í tíðini eisini av hestum) ella verða sjálvkoyrandi toksett. Sjálvkoyrandi lokomotiv eru eisini tok. Sporvognar skilja seg frá tokum við tað at tokið koyrir eftir skinnarum á jarnbreyt, meðan sporvognar koyra eftir vegnum og ikki í serstakum banum.


 * Persóntok - Flutningur av fólki. Tað eru fleiri ymisk sløg av persóntokum, og nøvnini broytast frá landi til land:
 * Metrotok - Lokal ferðsla í stórbýum við nógvum tokum, evt. í tunnlum ella á hábreyt.
 * Økistok - Lokal og økisferðsla við nógvum steðgistøðum.
 * InterCity - Landsfevnandi tok við færri støðgum.
 * Snartok - Landsfevnandi tok við fáum støðgum.
 * Háferðartok - Sera skjót tok við fáum støðgum á háferðarbreytum ið eru bygdar júst til endamálið.
 * Góðstok - Flutningur av nærum øllum sløgum av góðsi.
 * Sertok - Tok ið bert koyra til serstøk høvi.
 * Veterantok - Tok ið ikki longur eru í dagligum rakstri, men sum t.d. kunnu koyra við ferðafólkum (turistum).
 * Materieltok - Tok ið ikki taka ferðafólk ella góðs men bert skulu flytast úr einum staði í annað.
Mikkjal Mús
Mikkjal Mús (á enskum Mickey Mouse) er ein víðagitin fiktivur figurur í Disney teknifilmsrøð og teknirøð. Hann gongur saman við Miu Mús. Í teimum elstu teknirøðunum, áðrenn tær báðar mýsnar kastaðu saman, royndi Mortimer Mús at vinna hjartað á Miu.

Mikkjal eigur eitt systkinabarn, sum eitur Magda Mús, sum var í einari teknirøð í 1941, tá hon gjørdi seg til fyri Mikkjali fyri at gera Miu ævindsjúka, og hetta eydnaðist. Í 1930 fekk Mikkjal Pluto, tann appilsingula hundin. Gjøgnumbrots-filmurin hjá Mickey Mouse varð filmurin "Fantasia", sum kom út í 1940 og eftir tað - so varð Mickey Mouse í sera mongum stuttfilmum.
Central Park
Central Park er ein stór park á Manhattan í New York City. Við umleið 25 milliónum vitjandi hvørt ár er parkin tann mest vitjaða býarparkin í USA. Tað at parkin ofta verður nýtt í filmum hevur gjørt parkina til eina av kendastu býarparkum í heiminum. Central Park hevur mark móti norði til West 110th Street, móti vestri til Eighth Avenue og móti suðri til West 59th Street. Hesar gøtur verða vanliga umrøddar sum ávikavist "Central Park North, "Central Park West" og "Central Park South". Móti eystri hevur parkin mark til Fifth Avenue.

Tær fyrstu ætlanirnar til parkina vóru útintar í 1857 av landslagsarkitektunum Frederick Law Olmsted og Calvert Vaux, og sjálvt um parkin sær náttúrlig út, so er alt nágreiniliga lagt til rættis. Parkin hevur manngjørd vøtn, langar rásir, tveir skoytuvøllir, eitt náttúru lange vandrestier, to skøjtebaner, eitt friðað øki, øki ið eru ætlað til ymiskar ítróttagreinir og spælipláss. Parkin er vælvitjað av flytifuglum, og tí eisini av fólkum ið eygleiða fuglar. Tann 10 kilometrar langi vegurin kring parkina er væl dámdur av rennarum, súkklarum og fólki á rulliskoytum.
Walk of Fame
Walk of Fame er ein gøta í Hollywood, California, har fólk og bólkar, sum eru serliga kend, hava hava fingið navn sítt í ein stein í gøtuni - eisini íspunnar verur, eitt nú Mikkjal Mús. Hóast hendan Walk of Fame í Hollywood er nógv tann kendasta, eru eisini slíkar gøtur nógva aðrastaðni.
Ypsilon
Ypsilon, Υ υ, er tann 20. bókstavurin í tí grikska alfabetinum.
Gregorio Paltrinieri
Gregorio Paltrinieri (føddur 5. september 1994) er ein italskur svimjari, ið hevur sett evropamet í 1500 metrum frí. Hann hevur vunnið HM og EM í svimjing á langgeil og á stuttgeil. Hann hevur svomið finalur við millum øðrum føroyska Pál Joensen fleiri ferðir.
Skotska flaggið
Skotska flaggið sigst vera elsta tjóðarflagg, sum enn verður nýtt - tó at tað verður kjakast nakað um tað. Men sagt verður at flaggið skal vera nýtt líka síðan 9. árhundraðtalið. Tað er skjalfast, at í 1385 hevur skotska tingið avrátt, at skotskir hermenn skulu bera hvítt krossmerki í bardaga. Skotska flaggið hevur ein hvítan Andresar-kross, sum ímyndar ápostulin Andreas, ið er verndareingil Skotlands. Skotska flaggið nevnist á enskum St Andrew's Cross.
Henrik Christiansen
Henrik Christiansen (føddur 9. oktober 1996 í Skjetten í Skedsmo) er ein norskur svimjari, ið svimur fyri Skjette svømming og Norra. Hann gjørdist nummar fimm á HM í 800 metrum frí í 2015 við tíðini 7.45,66 og setti nýtt norskt met. Hann setti norskt met í 400 metrum frí á EM í svimjing á stuttgeil í Ísrael í desember 2015 og bleiv nummar fýra við tíðini 3.40,32. Hann vann bronsu á 1500 metrum frí á EM við tíðini 14.23,60 og setti norskt og norðurlendskt met. Norðurlendska metið átti føroyski Pál Joensen.
Selena
Selena Quintanilla-Pérez (kend sum Selena), fødd 16. apríl 1971, deyð 31. mars 1995, var ein amerikonsk songkvinna, sangskrivari og tónasmiður. Við fjúrtan topp-tíggju plaseringum og sjey nummar-eitt løg á staklaglistanum Hot Latin Songs fekk hon titlarnir "Top Latin artist of the '90s" og "Best Selling Latin Artist of the Decade" av Billboard. Sangir hennara "Amor Prohibido" og "No Me Queda Más" gjørdist tey mest væleydnaðu stakløgini á tí latínamerikanska tónleikamarknaðinum árini 1994 og 1995. Hon fekk heitið "The Queen of Tejano Music" og verður nevnd sum ein meksikonsk tilsvarandi Madonnu. Selena gav út sítt fyrsta studioalbum, Selena y Los Dinos, sum tólv ára gomul. Í 1987 vann hon eina Tejano Music Award í bólkinum "Female Vocalist of the Year" og fekk síðan ein plátusáttmála við EMI. Framgongdin og popularitetur øktist í 1990-árunum, serliga í spanskttalandi londum. Í 1995 innspældi hon tónleik á enskum og fyrireikaði eitt gjøgnumbrot í tí enskmælta heiminum.

Tann 31. mars 1995 varð Selena myrð, 23-ára gomul, av Yolanda Saldívar sum fyrr hevði havt høvuðsábyrgdina fyri fanklubba hennara. Tvær vikur seinni, hin 12. apríl 1995, útnevndi guvernørurin í Texas, George W. Bush, føðingardag hennara til "Selena Day" í Texas. Í 1997 spældi Jennifer Lopez Selenu í filminum Selena sum Warner Bros. skapaðu.
Times Square
Times Square er ein stór gøta á Manhattan í New York City.
Fifth Avenue
Fifth Avenue er tann størsta handilsgøtan í býnum New York í USA og verður hildin at vera ein av heimsins bestu og dýrastu handilsgøtum. 5th Avenue er ein sera long handilsgøta á Manhattan. Fifth Avenue liggur sera væl fyri, mitt í New York City, beint við Times Square, tætt við bæði Central Park og eisini tey kendu listasøvnini Metropolitan Museum of Art og Solomon R. Guggenheim Museum. Eisini eru ein hópur av matstovum har um vegir.
Osmanska ríkið
Osmanska ríkið var eitt stórt, turkiskt ríki, ið varð stovnað av Osman 1. í 1299 og vardi til 1. november 1922, tá ið sultan-embætið varð niðurlagt. Stýrisskipanin var monarkisk við einum keisara sum ríkisleiðara, og høvuðsmálið ið varð tosað var osmanskt-turkiskt. Ríkisátrúnaðurin var sunni islam. Ríkið breiddi seg yvir vestara partin av Asia, landssynningspartin av Evropa og Norðurafrika. Eftir kringsetanina og sigurin av Konstantinopel í 1453 kom tað Osmanska ríkið í staðin fyri tað Byzantinska ríkið at ráða yvir Balkan og Anatolia.
Amanda Fondell
Amanda Linnea Fondell (fødd 29. august 1994 í Linderöd) er ein svensk songkvinna. Hon vann svensku sjónvarpssangkappingina Idol í 2011. . Hon luttók í Melodifestivalen í 2013.




 * 2011 - All This Way
 * 2014 - Because I Am




 * Facebook
Pentagon
Pentagon er miðdepil fyri Verjumálaráðið í USA. Verjumálaráðið hevur ábyrgdina fyri verjuna av USA og av øllum hernaðarvirksemi hjá USA. Bygningurin er ein fimmhyrnt borg, ið liggur í Arlington í Virginia og hevur eittans endamáli: at verja USA og landsins íbúgvar.

Í yvirgangsálopunum 11. september 2001 doyðu 2.996 fólk. Av teimum vóru 125 í Pentagon. Fýra rænd flogfør vórðu nýtt í álopunum. Tvey teirra rendu á World Trade Center í New York City, eitt rendi á Pentagon og tað fjórða datt niður í Pennsylvania. Í teimum fýra flogførunum doyðu 246 fólk. 2.606 doyðu í og kring World Trade Center, og 125 doyðu í Pentagon. Tey deyðu vóru øll sivilfólk uttan 55 herfólk í Pentagon. Endaligu hagtølini vóru ikki gjørd fyri enn fleiri ár eftir hendingarnar.
Amanda Jenssen
Amanda Jenssen (fødd 12. september 1988 í Lund) er svensk songkvinna og sangskrivari. Hon luttók í svensku sangkappingini Idol í 2007.




 * 2008 - Killing My Darlings
 * 2010 - Happyland
 * 2012 - Hymns for the Haunted


 * Heimasíða
Amanda
Amanda er konufólkanavn.

Kendar kvinnur sum eita Amanda:
 * Amanda Fondell, svensk songkvinna.
 * Amanda Jenssen, svensk songkvinna.
 * Amanda Lear, fronsk songkvinna.
 * Amanda Mair, svensk songkvinna.
Peter Gade
Peter Høeg Gade (føddur 14. desember 1976 í Aalborg, Danmark) er ein danskur fyrrverandi professionellur badmintonleikari. Hann býr í løtuni í Holte in Keypmannahavn. Hann eigur tvey børn við fyrrverandi hondbóltsleikaranum Camilla Høeg.

Gade hevur gjørt seg galdandi í badmintonsøguni við at vinna einmansleikin í All England Open Badminton Championships í 1999 og fimm gullheiðursmerki á EM í badminton í einmansleiki hjá monnum. Hann lá ovast á heimsranglistanum frá 1998 til 2001. Við sínum 22 Grand-Prix titlum gjørdist hann ein av teimum mest vinnandi badmintonleikarum yvirhøvur. Hin 22. juni 2006 endurvann hann eitt stutt skifti nummar eitt plássið í heimsrankingini. Tað hendi, eftir at hann vann Singapore Open og náddi til kvartfinaluna á Malaysia Open.

Eftir at hann tapti kvartfinaluna á French Open í 2012 gavst hann at luttaka í altjóða badmintonkappingm.
Iwo Jima-minnisvarðin
Iwo Jima-minnisvarðin (enskt heiti: Iwo Jima Memorial) í Rosslyn, Arlington í Virginia er til minnis um amerikonsku hermenninar, ið fullu í Seinna heimsbardaga. Iwo Jima-minnisvarðin vísir hermenn reisa amerikanska flaggið á Kyrrahavsoynni Iwo Jima, sum teir tóku í 1945.
François Hollande
François Gérard Georges Nicolas Hollande (føddur 12. august 1954) er ein franskur politikari, ið var forseti Fraklands árini 2012 til 2017.

Hann var aðalskrivari í franska Sosialiska flokkinum frá 1997 to 2008, borgarstjóri í Tulle frá 2001 til 2008 for formaður í Corrèze General Council frá 2008 til 2012. Hann var limur í franska tjóðartinginum tvær ferðir, sum umboð fyri 1. valdømi hjá Corrèze frá 1988 til 1993 og aftur frá 1997 til 2012.
Aleksander Nevskij
Sankta Aleksander Nevskij (Алекса́ндр Яросла́вич Не́вский á russiskum; umskrivað: Aleksandr Jaroslavitsj Nevskij) (føddur 30. mai 1220 í býnum Pereslavl-Zaleskij, deyður 14. november 1263) var stórfúrsti av Novgorod og Vladimir í einum sera tórførum tíðarskeiði í russiskari søgu. Hann verður ofta lýstur sum ein frontfigurur í miðaldar-Russlandi, og er eitt nú kendur fyri at hava staðið á odda fyri týðandi hernaðarligum sigrum yvir herjandi týskum herum og Gylta riðilinum.
Amanda Lear
Amanda Lear (fødd 18. november 1939 i Saigon, er ein fronsk songkvinna, sjónleikarinna og modell.




 * Facebook
 * YouTube
Anglikanska Kirkjan
Anglikanska Kirkjan ella Church of England, sum hon eisini verður nevnd, er almenna kirkjan í Stórabretlandi. Kirkjan umboðar umleið 80 miljónir fólk kring allan heimin.
Amy Winehouse
Amy Jade Winehouse (fødd 14. september 1983 í London, deyð 23. juli 2011 í London) var ein ensk songkvinna.




 * 2003 - Frank
 * 2006 - Back to Black




 * Heimasíða
Ivan 3. av Russlandi
'''Ivan 3. Vasilyevich (Иван III Васильевич) (22. januar 1440, Moskva – 27. oktober 1505, Moskva), eisini kendur sum Ivan hin Stóri''', var ein stórfúrsti av Moskva og Stórfúrsti av øllum Russlandi (Великий князь всея Руси). Hann trýfaldaði víddina á sínum ríki og endaði valdið hjá Gylta Harkaliðnum yvir Rus, uvældi Kreml í Moskva og legði grundarstøði undir russiska ríkinum. Hann var ein av teimum russisku valdsharrunum, ið hevur sitið við valdinum í longst tíðarskeið í søgu Russlands.
B.B. King
Riley B. "B.B." King (føddur 16. september 1925, deyður 14. mai 2015) var ein amerikanskur blues sangari, sangskrivari, tónleikari, plátuframleiðari og sjónleikari.

Rolling Stone setti King sum nummar 6 á teirra lista í 2011 yvir 100 bestu gittarleikarar allar tíðir. King innførdi ein framkomnan stíl av solospæli við støði í flótandi string bending og shimmering vibrato ið seinni hevur ávirkað nógvar elektriskir blues gittarleikarar. King gjørdist partur av Rock and Roll Hall of Fame í 1987 og verður mettur at vera ein av teimum mest ávirkandi blues tónleikarum allar tíðir, hann fekk eisini kelinavnið "The King of the Blues", og ein av teimum "Three Kings of the Blues Guitar" saman við Albert og Freddie. King var kendur fyri at framføra uttan at gerast troyttur gjøgnum alla tónleikayrkisleið sína, hann framførdi á meira enn 200 konsertum um árið í meðal til hann var komin upp í 70-árini. Í 1956 luttók hann í 342 framførslum.

King andaðist 89 ára gamal í Las Vegas, Nevada hin 14. mai 2015 orsakað av fylgdarsjúkum til Alzheimers sjúku umframt hjartasvík og fylgdarsjúkum til sukursjúku.

King var virkin tónleikari líka til hann doyði. Hin 21. februar 2012 var King millum tey ið framførdu á tiltakinum "In Performance at the White House: Red, White and Blues", har Barack Obama forseti sang ein part av "Sweet Home Chicago". Hin 5. juli 2012 framførdi King á einari konsert á Byblos International Festival í Libanon. Hin 26. mai 2013 spældi hann á New Orleans Jazz Festival. Hin 3. oktober 2014 spældi hann á House of Blues í Chicago, Illinois, men noyddist at gevast, og ein lækni staðfesti, at hann var dehydreraður og útlúgvaður. Hann varð noyddur at avlýsa ætlaðar konsertir tað ið av eftir av 2014.

• 3

Árini vísa til tað árið ið Grammy-virðislønin var latin fyri tónleik frá árinum fyri.
Karin Park
Karin Park (fødd 6. september 1978 í Djura) er ein svensk-norsk songkvinna og sangskrivari.




 * 2003 - Superworldunknown
 * 2006 - Change Your Mind
 * 2009 - Ashes To Gold
 * 2012 - Highwire Poetry
 * 2015 - Apocalypse Pop


 * Heimasíða
AaB Fodbold
AaB Fodbold, eisini nevnt Aalborg BK ella AaB, er eitt professionelt fótbóltsfelag í danska ítróttafelagnum Aalborg Boldspilklub, við bústaði í Aalborg. Besta liðið í mansfótbólti spælir í donsku Superliguni og hevur vunnið fýra donsk Superliga meistaraheiti og tríggjar ferðir hava teir vunnið donsku steypakappingina DBU Pokalen. Seinasta steypið vunnu teir í 2014, tá ið teir vunnu greipuna, tvs. danska meistaraheitið og steypakappingina.

AaB gjørdist tað fyrsta danska fótbóltsfelagið nakrantíð at luttaka í UEFA Champions League bólkaspælinum, tað var í 1995. AaB megnaði eisini at kvalifisera seg til Champions League 2008–09 og kvalifiseraði seg til UEFA Cup í sama kappingarári við at enda á triðja plássi í teirra Champions League bólki.

Føroyski landsliðsleikarin Gilli Rólantsson spældi við AaB frá 2014 til august 2016, hann spældi 24 landskappingardystir fyri AaB. Hallur Hansson og Pól Jóhannus Justinussen hava eisini spælt við AaB.
Mariah Carey
Mariah Carey (fødd 27. mars 1969) er ein amerikonsk songkvinna, sangskrivari, plátuframleiðari og sjónleikari. Hon gjørdist kend, eftir at hon útgav sítt fyrsta studio album Mariah Carey í 1990.

Studio Album


 * Mariah Carey (1990)
 * Emotions (1991)
 * Music Box (1993)
 * Merry Christmas (1994)
 * Daydream (1995)
 * Butterfly (1997)
 * Rainbow (1999)
 * Glitter (2001)
 * Charmbracelet (2002)
 * The Emancipation of Mimi (2005)
 * E=MC2 (2008)
 * Memoirs of an Imperfect Angel (2009)
 * Merry Christmas II You (2010)
 * Me. I Am Mariah ... The Elusive Chanteuse (2014)

Savnalbum


 * #1's (1998)
 * Greatest Hits (2001)
 * The Remixes (2003)
 * The Ballads (2008)

Live


 * MTV Unplugged EP (1992)
Douwe Bob
Douwe Bob Posthuma, betri kendur sum Douwe Bob (føddur 12. desember 1992 í Amsterdam) er ein niðurlendskur sangari og sangskrivari. Hann vann niðurlendska talent showið Besti Singer-Songwriter í Niðurlondum, ið er skapað av Giel Beelen. Douwe Bob syngur serliga fólkatónleik og countrytónleik. Hann umboðaði Niðurlond við sanginum "Slow Down" á Eurovision Song Contest 2016 í Stokkhólmi.




 * Heimasíða
Santa Monica
Santa Monica er ein strandarbýur í Los Angeles County í Suður-Kalifornia. Santa Monica er kent fyri sínar strendur, eitt nú kann nevnast Santa Monica-strondin sum er umleið fimm km. metrar til longdar. Santa Monica liggur við strondina og er væl umtókt av teimum ferðandi, hópin av fólki vitja m.a. Santa Monica State Beach á hvørjum árið. Third Street Promenade í Santa Monica er tann størsta handilsgøtan í Los Angeles, men langt frá tann einasta. Sølumiðstøðin Santa Monica Place liggur væl fyri har á Third Street Promenade við góðum parkeringsviðurskiftum. Santa Monica-bryggjan (Santa Monica Pier) er sjálv ímyndin av Santa Monica. Her eru handlar, matstovur, gallarí og fornminnissøvn.
Venice, Los Angeles
Venice Beach liggur útvið strondina av Los Angeles, tætt við Santa Monica og Santa Monica State Beach. Á Venice ber m.a. til at leiga sær eina súkklu í ein ella fleiri dagar. Har eru góðar stendur og nógvar matstovur, kaffistovur, barrir og handlar.
Los Angeles County
Los Angeles-landsparturin (alment enskt heiti Los Angeles County) er tann fólkaríkasti í Kalifornia. Har eru m.a. býirnir Los Angeles, Long Beach, Malibu, Santa Monica, Glendale, v.f. Við ársskiftið 2010 búðu 9,818,605 fólk í Los Angeles County vísir uppgerðin hjá U.S. Census Bureau. Har eru góðar strendur, nevnast kunnu Venice Beach, Santa Monica State Beach, Redondo Beach, Manhattan Beach og Hermosa Beach.

Tað eru 88 innlimaðir býir í Los Angeles County. Sambært fólkateljingini í USA í 2010, so eru teir fjølbygdastu býirnir:
Tváttarbjørn
Tváttarbjørn (latín Procyon lotor) er norðuramerikonsk hálvbjørn. Tær eru skjótar og mest frammi um náttina. Tá leita tær í m.a. ruskdungum eftir føði, taka grøði av bóndagørðum og smáfenað. Hon hevur stórar kløur. Hon heldur føðini við labbunum og grevur við teimum og verjir ungarnar við teimum. Tváttarbjørn dugir væl at klintra í trøum og er kvik á føti. Tváttarbjarnir eru súgdjór og eta kjøt.

Øll sløgini eru í Norður-Amerika.
Nes (landafrøðiligt fyribrigdi)
Hálvoyggj ella nes er heldur mjátt og langt landøki sum stingur út í sjógv.

Dømi um hálvoyggar/nes:
 * Arabiska hálvoyggin
 * Balkanhálvoyggin
 * Iberianes
 * Jútland
 * Sinaihálvoyggin
Barbra Streisand
Barbra Joan Streisand (fødd 24. apríl 1942) er ein amerikonsk songkvinna, sangskrivari, sjónleikari og filmsleikstjóri. Gjøgnum hennara yrkisleið ið hevur vart í seks áratíggju, er hon blivin eitt ikon í fleiri ymiskum greinum innan undirhaldsvinnuna og hevur vunnið nógvar heiðurslønir, og hevur fingið kelinavnið Queen of The Divas. Hon hevur vunnið tvær Oskar, tíggju Grammy Awards teirra millum Grammy Lifetime Achievement Award og Grammy Legend Award, fimm Emmy Awards teirra millum Daytime Emmy, eina Special Tony Award, eina American Film Institute virðisløn, eina Kennedy Center Honors virðisløn, fýra Peabody Awards, The Presidential Medal Of Freedom og ellivu Golden Globe virðislønir. Hon ein av fáum ið hava vunnið bæði Emmy, Grammy, Oscar og Tony virðisløn.
Fjalla-leyvur
Fjalla-leyva er stórt rándýr av kattarætt, ið livir í Norður- og Suður-Amerika.
Islamabad
Islamabad (, Islāmābād, ) er høvuðsstaður í Pakistan og liggur í Islamabad Høvðsstaðarøki. Fólkatalið í býnum er 2 milliónir og saman við grannabýnum Rawalpindi, er stórbýarøkið Islamabad-Rawalpindi triðstørsta stórbýarøki í Pakistan við einum fólkatali við gott 4.5 milliónum íbúgvum.

Síðan býurin varð stovnaður hevur Islamabad drigið fólk at sær úr øllum landinum, og tað hevur gjørt býin til ein av teimum mest altjóða og urbaniseraðu býunum í Pakistan. Av tí at býurin er høvuðsstaður í Pakistan, so er býurin sæti fyri stjórnini í Pakistan og forsetaslottið,Aiwan-e-Sadr, er eisini í býnum. Í Islamabad stendur Pakistan Minnisvarðin, ið er annar av tveimum tjóðarminnisvarðum í Pakistan. Í býnum búgva nógv útlendsk umboðsfólk, politikarar og starvsfólk hjá stjórnini.
Ronnie Milsap
Ronnie Lee Milsap (føddur 16. januar 1943) er ein amerikanskur countrytónleikari, sangari og pianistur.
Peter, Paul and Mary
Peter, Paul and Mary var ein amerikanskur fólkatónleikabólkur, ein trio við limunum Peter Yarrow, (Noel) Paul Stookey og Mary Travers. Eftir at Travers doyði í 2009, hildu Yarrow og Stookey fram at framføra sum ein duo, har ið tey nýttu teirra egnu nøvn.
Faith Hill
Faith Hill (fødd Audrey Faith Perry; 21. september 1967) er ein amerikonsk country-popp songkvinna og av og á eisini sjónleikari. Hon er ein av teimum country tónleikarunum, ið hevur havt størsta framgongd yvirhøvur allar tíðir, við tað at hon hevur selt meira enn 40 milliónir plátur um allan heimin. Hill er gift við countrysangaranum Tim McGraw, og saman hava tey upptikið fleiri væleydnaðar duettir. Hon hevur vunnið fimm Grammy virðislønir, 15 Academy of Country Music Awards umframt aðrar virðislønir.


 * 1993: Take Me as I Am
 * 1995: It Matters to Me
 * 1998: Faith
 * 1999: Breathe
 * 2002: Cry
 * 2005: Fireflies
 * 2008: Joy to the World
Svínoy (bygd)
Svínoy er einasta bygd á Svínoynni í Føroyum og hevur 27 íbúgvar. Bygdin hoyrir til Klaksvíkar kommunu.
Franz Beckenbauer
Franz Anton Beckenbauer (føddur 11. september 1945, deyður 7. januar 2024) var týskur yrkisfótbóltsleikari og venjari.

Tíðliga í fótbóltsyrkisleiðini fekk hann kelinavnið Der Kaiser ("Keisarin") vegna hansara vakra stíl, yvirræði og leiðaraevni á vøllinum, og eisini av tí at fornavn hansara "Franz" minnir um eysturríkskir keisarar. Hann verður av mongum mettur at vera ein av teimum bestu fótbóltsleikarunum í søguni. Ein fjøltáttaður leikari, ið byrjaði sum miðvallaleikari, men bleiv seinni kendur sum ein góður miðverjuleikari. Hann verður ofta sagdur at vera tann ið uppfann leiklutin hjá nútíðar sviparanum ella libero.

Tvær ferðir varð hann útnevndur Ársins evropeiski fótbóltsleikari. Hann spældi 93 landsdystir fyri Vesturtýskland og spældi í trimum heimsmeistaraskapum. Hann er annar av tveimum monnum, saman við brasilska Mário Zagallo, ið hevur vunnið heimsmeistaraskapin bæði sum leikari og venjari; hann lyfti HM-steypin sum liðskipari í 1974, og endurtók avreksverkið sum venjari í 1990. Hann var tann fyrsti liðskiparin, ið vann bæði HM og EM í fótbólti á altjóða støði og European Cup fyri feløg. Hann varð nevndur í Heimsliðið úr 20. øld (World Team of the 20th Century) í 1998, Dreymaliðið (FIFA World Cup Dream Team) í 2002, og í 2004 kom hann á FIFA 100 listan yvir heimsins bestu fótbóltsleikarar á lívi.


 * Mál og úrslit talva. Málini hjá Týsklandi vísast fyrst:


 * Heimasíða: www.franzbeckenbauer.de
 * Franz Beckenbauer, planetworldcup.com
 * Franz Beckenbauer er deyður, portal.fo, 9. jan. 2024
 * Týski fótbóltskeisarin er deyður, in.fo, 8. jan. 2024
Ingemar Stenmark
Jan Ingemar Stenmark, føddur 18. mars 1956 í Joesjö, Svøríki, er ein fyrrverandi HM alpuskíðrennari úr Svøríki. Hann verður mettur at vera einum av teimum fremstu svensku ítróttafólkunum, og sum tann besti snirr og giant snirr serfrøðingurin yvirhøvur í heiminum. Hann kappaðist fyri Fjällvinden Tärnaby.

Hann varð føddur í Joesjö, Storumans kommuna, Lapland, familja hansara flutti til Tärnaby nærindis Noreg, tá ið hann var fýra ára gamal. I barnaárunum var hann granni við Stig Strand (eisini føddur í 1956). Teir báðir gjørdist báðir heimsmeistarar í somu kapping á HM í alpuskíð í 1983. Stenmark byrjaði at standa á skíð, tá ið hann var fimm ára gamal og vann sína fyrstu landskapping sum átta ára gamal.
Titan (grundevni)
Titan er eitt frumevni, ið er nummar 22 í skeiðbundnu skipaninini.
Kristina Clementsen
Kristina Clementsen (fødd 5. juni 1996) er ein føroyskur politikari, ið stillaði upp til løgtingsvalið 2015 fyri Tjóðveldi. Áðrenn tað hevði hon verið virkin í Unga Tjóðveldið, har hon er skrivari (2015). Hon fekk 134 persónligar atkvøður á løgtingsvalinum 2015 og bleiv nummar 13 á listanum hjá Tjóðveldi. Hon varð ikki vald, men 16. desember 2015 tók hon sæti á tingi sum avloysari fyri Annitu á Fríðriksmørk, ið fór í farloyvi í eina viku. Kristina var tá 19 ára gomul og gjørdist tá yngsti persónur higartil, ið hevur tikið sæti á tingið. Jørgen Niclasen var 20 ára gamal, tá hann fyrstu ferð tók sæti í Løgtinginum og Jákup Sverri Kass var 21 ára gamal. Kristina var liðug við student og varð byrja í starvi hjá meglarafyritøkuni Skyn, tá ið hon tók sæti á Føroya Løgtingi fyri fyrstu ferð.
Ruth Vang
Ruth Vang (fødd 5. apríl 1966) er ein føroysk ljósmóðir, bankakvinna og politikari fyri Framsókn. Síðan mars 2020 er hon forkvinna fyri Framsókn. Hon var landssýriskvinna í fíggjarmálum frá desember 2022 til apríl 2026.

Ruth Vang býr í Havn. Hon er útbúgvin ljóðmóðir frá Danmarks Jordemoderskole í Keypmannahavn í 1992 og starvaðist sum ljósmóðir á Landssjúkrahúsinum 1992-99, og sum leiðandi ljósmóðir 1999-2005. Meðan hon var í starvi sum ljósmóðir las hon HD í roknskapi og fíggjarstýring á Aarhus Handelsskole frá 2001 til 2005 og broytti síðan yrkisleið til fíggjarheimin. Frá 2005-11 var hon fíggjarráðgevi í Eik Banka. Síðan 1. januar 2013 hevur hon verið í starvi sum deildarleiðari í Tórshavnar kommunu. men er í farloyvi, meðan hon er í Løgtinginum.

Ruth Vang stillaði upp til Løgtingsvalið 2015 uttan at verða vald, men eftir at landsstýrið varð skipað og flokkur hennara kom í samgongu, tók hon sæti í løgtinginum sum avloysari fyri formannin í Framsókn, Poul Michelsen, tá ið hann varð valdur til vinnu- og uttanríkismálaráðharri í stjórnini hjá Aksel V. Johannesen. Framsókn telvaði seg til formanssessin í Fíggjarnevndini, tá ið nevndarsessirnir vóru býttir. Júst tá var Annika Olsen, ið varð vald fyri Fólkaflokkin, farin úr Fólkaflokkinum og blivin limur í Framsókn, og Sonja Jógvansdóttir, ið varð vald fyri Javnaðarflokkin, fór úr flokkinum og gjørdist leysgangari, og harvið misti samgongan meirlutan. Tá ið Annika Olsen gjørdist limur í Framsókn fekk samgongan aftur meirluta, og Annika fekk formanssessin í Fíggjarnevndini, men eftir stórt trýst, valdi hon at fara úr aftur Framsókn og gerast leysgangari og segði eisini formanssessin í Fíggjarnevndini frá sær, og samgongan kom aftur í minniluta, men Sonja Jógvansdóttir lovaði at stuðla samgonguni, hóast hon var leysgangari. Ruth Vang gjørdist síðan forkvinna í Fíggjarnevndini.

Hon varð ikki afturvald á løgtingsvalinum í 2019, men tá ið Poul Michelsen gavst í politikki hin 6. mars 2020, tók hon aftur sæti á Løgtingi og gjørdist forkvinna í Framsókn. Á løgtingsvalinum í 2022 varð Ruth vald í Løgtingið við 981 atkvøðum. Framsókn fekk tríggjar limir valdar, og flokkurin kom í lyklastøðu, tá ið samgonga skuldi skipast. Hin 22. desember 2022 varð Ruth vald til landsstýriskvinnu í fíggjarmálum. Hon røkti landsstýrisessin fram til 26. mars 2026, tá ið Aksel V. Johannesen, løgmaður, útskrivaði nýval vegna ósemju millum samgonguflokkarnar um at hækka pensjónsaldurin. Hon varð síðan afturvald við 991 persónligum atkvøðum.


 * 2015-2019 Forkvinna í Løgtingsins fíggjarnevnd

Hon er dóttir Ester og Petur Danielsen og er gift med Dánjal Vang. Tey eiga trý børn: Ester, Petur Kristinn og Hanna.
Ingolf S. Olsen
Ingolf Sólheim Olsen  (føddur 8. juni 1963) er ein føroyskur journalistur, fakfelagsmaður, fiskimaður og politikari (Tjóðveldi).

Hann er útbúgvin journalistur frá Danmarks Journalisthøjskole í 1994 og starvaðist í fleiri ár sum journalistur í Danmark fyrst á Herning Folkeblad og síðan Jydske Vestkysten. Eftir tað flutti hann heim aftur til Føroya og var í starvi á Dimmalætting í tvey ár, frá 2004-10 var hann í starvi hjá Kringvarpi Føroya sum tíðindamaður og kjakvertur. Síðan apríl 2010 hevur hann starvast sum blaðfólk í fríari vinnu og sum sjómaður. Hann hevur eisini tikið myndir av fiskivinnuni.

Ingolf S. Olsen er næstformaður í Føroysk Miðlafólk. Hann stillaði upp til Løgtingsvalið 2015 uttan av verða valdur, men frá 21. september 2015 tók hann sæti í Løgtinginum sum varalimur fyri Magna Arge, ið hevur sæti í Fólkatinginum.